
ДО
ОБЩИНСКИ СЪВЕТ
БУРГАС


ДОКЛАДНА ЗАПИСКА

от Димитър Николов Николов
Кмет на Община Бургас

Относно:  Учредяване   право   на   строеж  на  “ Електроразпределение ЮГ” ЕАД за изграждане на трафопост в имот – общинска собственост

УВАЖАЕМИ ОБЩИНСКИ СЪВЕТНИЦИ,

Община Бургас e собственик на ПИ с идентификатор 07079.607.591, целият с площ 22449 кв.м, по одобрени КККР на гр. Бургас, представляващ част от УПИ I в кв. 44, целият с площ 30 151 кв.м., по действащия ПУП-ПРЗ на ж.к. „Лазур“, гр. Бургас, одобрен със Заповед № 37/02.02.1988г. на ОНС-Бургас, изменен със Заповед № 2392/19.09.2014г. на Зам.-кмет на Община Бургас. За цитирания УПИ има съставен Акт № 4728/03.08.2007г. за частна общинска собственост, вписан в Агенция по вписванията – гр. Бургас на 07.08.2007г., том 6, № 175, вх. рег.№12133.
В Община Бургас е постъпило искане с вх. №70-00-7649/02.10.2019г. от Ц. Кръстев-Ръководител КЕЦ-Бургас към “Електроразпределение ЮГ” ЕАД, за  учредяване право на строеж за изграждане на нов трафопост в описания по-поземлен имот. Представени са ситуационно предложение на кабелно ел. захранване, съгласувано на 18.11.2019г. от дирекция „Устройство на територията“, разпределение на трафопост и виза за проектиране с изх. № 411/ 11.10.2019г., издадена от началник отдел „Устройствено планиране“, дирекция „Устройство на територията“, при Община Бургас.
Техническите параметри на предвиденият за изграждане ТП, тип БКТП 20/0,4 kV, 2х800 kVA, са както следва: размери 4,40м./2,60м, застроена площ -11,44 кв.м. и обща площ на сервитута – 50,60 кв.м., от които 9,40 кв.м. попадат в  улица - публична общинска собственост и 41,20 кв.м. - в ПИ с идентификатор 07079.607.591 по одобрени КККР на гр. Бургас,  представляващ част от УПИ I в кв.44 по ПУП-ПРЗ на ж.к. „Лазур“, гр. Бургас.
Съгласно чл.62, ал.2 от Закона за енергетиката (ЗЕ), в полза на енергийното дружество следва да бъде учредено възмездно право на строеж върху общинския имот, без търг или конкурс, след решение на Общински съвет.
В изпълнение разпоредбата на чл.41, ал.2, във връзка с чл.22, ал.3  от Закона за общинската собственост (ЗОС) е възложена от Община Бургас и изготвена оценка от оценител на недвижими имоти, член на КНОБ, за пазарната стойност на правото на строеж  за изграждане на ТП с размери 4,40м./2,60м, застроена площ -11,44 кв.м. и за сервитута към енергийния обект – 50,60 кв.м., определен съгласно Наредба №16 за сервитутите на енергийни обекти. Общата стойност на пазарната оценка е определена в размер на 40 210 (четиридесет хиляди двеста и десет) лева, без ДДС, включваща цената на  правото на строеж – 16 080 (шестнадесет хиляди  и осемдесет) лв. и сервитут – 24 130 (двадесет и четири хиляди сто и тридесет) лв.  за частта от 41,20 кв.м., попадаща в ПИ с идентификатор 07079.607.591 по КККР на гр. Бургас, представляващ част от УПИ I в кв.44 по ПУП-ПРЗ на ж.к. „Лазур“, гр. Бургас.
Данъчната оценка за правото на строеж за изграждане на ТП в общинския имот по описаните параметри е на стойност  730,20 (седемстотин и тридесет лв. и двадесет ст.) лева, а на сервитутното право върху 41,20 кв.м. в размер на 2 517,80 (две хиляди петстотин и седемнадесет лв. и осемдесет ст.) лева.
Предвид гореизложеното и на основание правомощията ми по чл.60, ал.1 от Правилника за организацията и дейността на Общинския съвет и взаимодействието му с общинската администрация на Община Бургас, предлагам Общински съвет–Бургас, на основание чл.21, ал.1, т.8 от Закона за местното самоуправление и местната администрация, чл. 37, ал.4, т.4 от Закона за общинската собственост и чл.44, ал.4, т.3 от Наредбата за придобиване, управление и разпореждане с общински имоти и вещи, приета от Общински съвет-Бургас, във връзка с чл.62, ал.2 и чл.67, ал.2 от Закона за енергетиката, да вземе следните

Р Е Ш Е Н И Я:

1.Допълва Годишната програма за управление и разпореждане с общинската собственост на Община Бургас за 2019г., приета с Решение на Общински съвет – Бургас по т.4 от проведеното на 29.01.2019г. заседание (Протокол № 53), в раздел III. „Учредяване право на строеж в общински имоти“, т. 2. „Други случаи за учредяване право на строеж в общински имоти“, с нова подточка 4 – Учредяване право на строеж на “Електроразпределение ЮГ” ЕАД, за изграждане на трафопост в ПИ с идентификатор 07079.607.591, представляващ част от УПИ I в кв. 44, по плана на ж.к. „Лазур“, гр. Бургас.
2. Да се учреди в полза на ”ЕЛЕКТРОРАЗПРЕДЕЛЕНИЕ ЮГ” ЕАД, ЕИК 115552190, със седалище и адрес на управление:  гр. Пловдив,  ул. “Христо Г. Данов” №37, представлявано от К. Денк, З. О. Братоев, А. Сипек – членове на Съвета на директорите, възмездно, безсрочно, право на строеж в недвижим имот – общинска собственост – ПИ с идентификатор 07079.607.591, целият с площ 22449 кв.м, по одобрени КККР на гр. Бургас, при съседи: 07079.607.476, 07079.607.2, 07079.607.507, 07079.607.506, 07079.607.77, 07079.607.589, 07079.607.588, 07079.607.517, представляващ част от УПИ I в кв.44, целият с площ 30 151 кв.м., по действащия ПУП-ПРЗ на ж.к. „Лазур“, гр.Бургас, за който УПИ има съставен Акт № 4728/03.08.2007г. за частна общинска собственост, за изграждане на трафопост, тип БКТП 2х800 кVА с размери 4,40м./2,60м  и застроена площ 11,44 (единадесет цяло четиридесет и четири) кв.м., ведно със сервитутно право на прилежащата към него зона, определена по реда на Наредба №16/09.06.2004г. за сервитутите на енергийните 
обекти, с обща площ 50,60 (петдесет цяло и шестдесет) кв.м., от които 9,40 (девет цяло и четиридесет) кв.м, попадащи в улица - публична общинска собственост и 41,20 (четиридесет и един цяло и двадесет) кв.м. в ПИ с идентификатор 07079.607.591 по одобрени КККР на ж.к. „Лазур“, гр.Бургас, за сума в общ размер на 40 210 (четиридесет хиляди двеста и десет) лева, без ДДС, включваща цената на  правото на строеж – 16 080 (шестнадесет хиляди и осемдесет) лв. и 24 130 (двадесет и четири хиляди сто и тридесет) лв. за сервитутната зона в цитирания ПИ.
Приложения: Искане с вх. №70-00-7649/02.10.2019г., ситуационно предложение на кабелно ел. захранване, съгласувано на 18.11.2019г. от Дирекция „Устройство на територията“, виза за проектиране с изх. № 412/11.10.2019г., издадена от Община Бургас, разпределение на трафопост, Скица на ПИ с идентификатор 07079.607.591, Акт № 4728/ 03.08.2007г. за частна общинска собственост, вписан в Агенция по вписванията – гр. Бургас на 07.08.2007г., том 6, № 175, вх. рег.№12133., Удостоверения за данъчни оценки на правото на строеж и сервитута, Оценка на лицензиран оценител.

